เรื่องร้องเรียน: เรียนผู้ว่าราชการกรุงเทพมหานคร  ดิฉันนางวีรวรรณ  มาสุข  อาศัยอยู่บ้านเลขที่เบอร์โทรติดต่อ   มีความประสงค์ร้องทุกข์กับท่านดังนี้  เมื่อประมาณ 2-3 เดือนที่ผ่านมา ข้างหมู่บ้านของดิฉันมีการถมที่ดิน หลังจากนั้นเมื่อมีฝนตก จะมีน้ำเอ่อที่ท่อเป็นดินสีแดง และท่วมขังเข้ามาทั้งในบ้านและหลังบ้านในบริเวณห้องน้ำ  เกิดจากไม่มีร่องระบายน้ำทำให้ดิฉันและชาวบ้านรอบๆบริเวณนี้ เดือดร้อนเป็นอย่างมากในขณะเดียวกัน ฝั่งตรงข้ามของหมู่บ้านซึ่งไม่มีการถมที่ก็ไม่เกิดน้ำท่วมและก่อนหน้านี้ก็ไม่เคยเกิดเหตุการณ์น้ำท่วมแบบนี้ ดิฉันได้โทรประสานกับเจ้าหน้าที่ฝ่ายโยธาของสำนักงานเขตหนองแขมเมื่อวันที่ 17 สิงหาคม 2565 เพื่อแจ้งถึงปัญหาที่เกิดขึ้นกลับไม่ได้รับการติดต่อกลับมา   หลังจากนั้นดิฉันจึงได้ติดต่อกลับเข้าไปอีกครั้งและได้ทราบว่ามีเจ้าหน้าที่ผู้รับผิดชอบดูแลในการถมที่ดินครั้งนี้ชื่อนายสุขุม  ไม่ทราบนามสกุล  และได้พูดคุยกันถึงปัญหาที่ เกิดขึ้นแต่ทางคุณสุขุมได้แนะนำให้ดีฉัน ไปเจรจากับเจ้าของที่ดินแห่งนี้เอง ดิฉันจึงเกิดความสงสัยว่า ก่อนมีการถมที่ควรมีการตรวจสอบจากทางฝ่ายโยธาของสำนักงานเขตก่อนและมีขั้นตอนวางแผนในการทำงาน มีเจ้าหน้าที่ลงพื้นที่ไปตรวจสอบงานบ้างหรือไม่  ทั้งก่อนและหลังอนุญาตเพื่อจะได้ทราบว่าโครงการที่อนุมัติไปแล้วทำให้เกิดความเสียหายเดือดร้อนกับผู้อื่นอย่างไร ซึ่งหลังจากที่ดิฉันแจ้งไปก็ยังไม่ได้รับคำตอบใดๆกลับมาทางสำนักงานเขตควรส่งเจ้าหน้าที่ไปตรวจสอบและเป็นสื่อกลางในการเจรจาแทนชาวบ้านเพื่อลดปัญหาความเดือดร้อนของชาวบ้านไม่ใช่ปัดภาระไปให้เจรจากับเจ้าของที่เอง สุดท้ายนี้ดิฉันขอกราบขอบพระคุณท่านผู้ว่าและทีมงาน     และหวังเป็นอย่างยิ่งว่าจะได้รับการแก้ไขปัญหาอย่างรวดเร็วที่สุด  ด้วยความเคารพอย่างสูง นางวีรวรรณ  มาสุข
การดำเนินการของเจ้าหน้าที่: กรณีตามข้อร้องเรียนดังกล่าว ในเบื้องต้นผ่านทางโทรศัพท์ของฝ่ายโยธา ซึ่งนางวีรวรรณ มาสุข โดยนายสุขุม เป็นผู้รับสาย และได้สนทนาถึงความเป็นมาของสาเหตุ พร้อมทั้งขอนัดพูดคุยทั้งสามฝ่ายคือทางนางวีรวรรณ เจ้าของที่ดินที่ได้ถมดิน และเจ้าหน้าที่ฝ่ายโยธา เพื่อหาทางแก้ไขปัญหาข้อร้องเรียนดังกล่าว แต่ยังมิได้พบทั้งสามฝ่าย ต่อมานางวีรวรรณ ได้แจ้งผ่านศูนย์ กทม. 1555 เลขที่รับแจ้ง 113863/65 ลว.25 สค. 2565 และทางเขตหนองแขมได้ตรวจสอบ ประสานเจ้าของที่ดิน ตามที่ถูกร้องเรียน คือนางสาวโสภิณ มหาพฤกษชาติ ตามหนังสือที่ กท 6103/5329 ลว. 5 กย. 65 เพื่อแก้ไขปัญหาตามข้อร้องเรียนดังกล่าว
ความเห็นของผู้แจ้ง: ขอให้ดูแลและติดตามปัญหานี้จนสำเร็จนะคะ ขอบคุณมากๆๆๆๆๆค่ะ
พื้นที่: แขวงหนองแขม เขตหนองแขม กรุงเทพมหานคร